Ný náttúruverndarlög taka gildi næstkomandi sunnudag á grundvelli frumvarps Sigrúnar Magnúsdóttur umhverfis - og auðlindaráðherra , sem samþykkt var á Alþingi í dag . Hefur þar með náðst þverpólítísk samstaða eftir áralangar umræður um efni laganna . Ráðherra mælti í upphafi haustþings fyrir frumvarpi um breytingar á náttúruverndarlögunum eftir ítarlegt samráð við hagsmunaaðila og umhverfis - og samgöngunefnd Alþingis . Markmiðið var að efla náttúruvernd í landinu og framkvæmd hennar , skýra betur leikreglur um hverskonar framkvæmdir og nýtingu sem áhrif hafa á náttúruna og ná um þær víðtækri samstöðu . Með samþykkt frumvarps ráðherra og gildistöku nýrra náttúruverndarlaga er því tekið stórt skref við að styrkja náttúruvernd í landinu og skilgreina betur þær reglur sem lúta að nýtingu hennar til framtíðar . Lögin sem nú hafa verið samþykkt og taka gildi 15. nóvember eru afrakstur vinnu sem staðið hefur í langan tíma við að endurskoða núgildandi lög frá 1999 . Með nýjum náttúruverndarlögum verða fjöldamargar umbætur . Þar má nefna að sett eru fram skýr verndarmarkið , ýmsar meginreglur umhverfisréttar eru lögfestar þar með talin varúðarreglan og það útfært hvernig henni skuli beitt . Almannaréttur er festur í sessi , en jafnframt eru ítarlegri ákvæði um heimildir til að takmarka umferð á grundvelli nýtingar landeigenda og í verndarskyni . Þá er sett bráðarbirgðaákvæði við lögin um að vinna skuli frekar að ákvæðum er taki á stýringu ferðaþjónustunnar með hliðsjón af reglum almannaréttar á grundvelli náttúruverndar og nauðsynlegrar auðlindastýringar sem nýting ferðaþjónustunnar á náttúrunni hefur óhjákvæmilega í för með sér .